Universiti Tunku Abdul Rahman

Universiti Tunku Abdul Rahman (UTAR) (Inggeris: Tunku Abdul Rahman University) merupakan sebuah institusi pendidikan tinggi swasta (IPTS) yang bukan keuntungan, dan menyeluruh di Malaysia. UTAR adalah salah satu universiti swasta terunggul di Malaysia, berada di tangga 100 teratas dalam Universiti Terbaik Asia Times Higher Education 2018 dan di tangga 600 teratas dalam Universiti Terbaik Dunia Times Higher Education 2021, berada No. 2 di Malaysia selepas Universiti Malaya. UTAR ditubuhkan pada June 2002 di bawah dana nama UTAR Education Foundation, sebuah organisasi tidak berasaskan keuntungan. UTAR kini mempunyai 14 fakulti, 52 jabatan akademik dan 28 pusat penyelidikan. UTAR mempunyai dua kampus, Kampus Sungai Long terletak dalam Klang Valley dan Kampus Kampar berada di negeri Perak, di mana bandar tersebut dikenali dengan aktiviti perlombongan bijih timah. Pada June 2015, dua kampus Petaling Jaya and Kuala Lumpur telah dipindah ke kampus Sungai Long. UTAR mengambil 411 pelajar bagi pengambilan pertama pada June 2002. Jumlah pelajar universiti telah berkembang pesat sejak penubuhan. Menurut salah satu penerbitan universiti, UTAR kini mempunyai melebihi 26,000 pelajar. Pada permulaan, UTAR hanya mempunyai lapan program kepujian ijazah muda tetapi kini menawarkan melebihi 117 program, termasuk program asas, ijazah muda berserta program ijazah lanjutan meliputi pelbagai disiplin pengajian dan penyelidikan. Sejarah Pada Julai 2001, Persatuan Cina Malaysia (MCA), sebuah parti politik monoetnik, menerima jemputan daripada Kementerian Pendidikan Malaysia untuk menubuhkan sebuah universiti. Ling Liong Sik, Presiden MCA, mempengerusikan sebuah jawatankuasa yang merangka kerangka penubuhan universiti tersebut. Sebuah jawatankuasa lain ditubuhkan untuk menyusun dokumen yang diperlukan bagi mendapatkan kelulusan daripada pihak berkuasa tempatan. Jawatankuasa kedua ini diketuai oleh Ng Lay Swee, Pengetua Kolej Universiti Tunku Abdul Rahman, sebuah institusi pendidikan tinggi yang turut diasaskan oleh MCA, dan turut disertai oleh Lai Fatt Sian, Ketua Sekolah Pengajian Perniagaan kolej tersebut, yang kemudiannya menjadi Dekan Pengasas Fakulti Perakaunan dan Pengurusan UTAR. Universiti ini juga menubuhkan Fakulti Seni dan Sains Sosial yang diketuai oleh Yeoh Suan Pow, serta Fakulti Teknologi Maklumat dan Komunikasi, yang diketuai oleh Tan Chik Heok. Ling Liong Sik telah dilantik sebagai Pengerusi Majlis UTAR dan Ng Lay Swee menjadi Presiden dan Ketua Pegawai Eksekutif pertama universiti tersebut. Pada Jun 2002, UTAR membuka pintunya kepada kumpulan pelajar perintis di kampus pertamanya yang terletak di Seksyen 13, Petaling Jaya, di premis yang sebelum ini dimiliki oleh penerbit akhbar tempatan *The Star*. Menerusi tiga fakulti yang baru ditubuhkan itu, universiti menawarkan lapan program ijazah kepujian yang pertama. Ketika itu, Fakulti Perakaunan dan Pengurusan di bawah Dekan Pengasas Lai Fatt Sian menampung lebih daripada 6,000 pelajar. Satu majlis rasmi telah diadakan bagi melancarkan UTAR pada 13 Ogos 2002 di dewan utama Kolej Universiti Tunku Abdul Rahman. Majlis tersebut dihadiri oleh Perdana Menteri Malaysia keempat, Mahathir Mohamad. Perdana Menteri turut merasmikan majlis pecah tanah universiti itu di kampus baharunya di Kampar, dalam negeri Perak. UTAR pernah mengekalkan kampus di Petaling Jaya dan Kuala Lumpur, namun pada Jun 2015 kedua-duanya digabungkan ke dalam kampus Sungai Long. Ng Lay Swee bersara sebagai Presiden pada 31 Mac 2008. Beliau digantikan oleh Chuah Hean Teik. Selepas persaraan beliau, ramai kakitangan perintis yang telah bekerja bersamanya sejak penubuhan universiti turut meninggalkan institusi tersebut. Chuah Hean Teik bersara sebagai Presiden pada 31 Ogos 2019. Beliau digantikan oleh Ewe Hong Tat berkuat kuasa 1 September 2019. Kampus Kampus Universiti Tunku Abdul Rahman Kampar mempunyai keluasan 1,300 ekar (2.03 batu persegi; 5.26 kilometer persegi), menjadikannya antara universiti swasta terbesar di Malaysia. Kampus utama UTAR Kampar terletak di Kampar, Perak. Kampus ini menerima pengambilan pelajar pertamanya pada Mei 2007. Kampus Sungai Long UTAR terletak di Bandar Sungai Long, Kajang, Selangor. Petikan Saya yakin Universiti Tunku Abdul Rahman ini akan menjadi satu institusi pengajian tinggi Malaysia yang akan benar-benar menyumbang kepada penghayatan prinsip-prinsip perjuangan Tunku Abdul Rahman Putra, pencipta dan pengamal kerjasama antara kaum yang unik yang telah menjadikan asas kepada keharmonian dan keamanan negara tercinta ini. - Ucapan Perdana Menteri, Datuk Seri Dr Mahathir Mohamad, di majlis pelancaran Universiti Tunku Abdul Rahman (UTAR) di Kuala Lumpur, 13/08/2002 Fakulti Fakulti Perniagaan dan Kewangan (FBF) Fakulti Teknologi Maklumat dan Komunikasi (FICT) Fakulti Sains (FSc) Fakulti Kejuruteraan dan Teknologi Hijau (FEGT) Fakulti Seni dan Sains Sosial (FAS) Fakulti Perakaunan dan Pengurusan (FAM) Fakulti Perubatan dan Sains Kesihatan (FMHS) Fakulti Industri Kreatif (FCI) Fakulti Kejuruteraan dan Sains Lee Kong Chian (LKC FES) Kedudukan Times Higher Education (THE) Quacquarelli Symonds (QS) UI Green Metric Malaysia Quality Agency (MQA) MQA bertanggungjawab memberi Rating for Higher Education Institutions in Malaysia (SETARA) dan Discipline-Based Rating System (D-SETARA) Institut Kerjasama Rujukan Pautan luar Laman rasmi UTAR UTAR Wikipedia Laman Bahasa Inggeris UTAR Wikipedia Laman Bahasa Tamil "Utar Map- (Kampar Campus)" "Survey data of Neighbouring housing areas - (on accessibility, facilities, rental rate, future hotspot)" "Richard's guide to UTAR Campus, Kampar - interactive 3d & panorama view (latest Update)" "Richard's guide to UTAR Campus, Kampar - wikimapia.org maps" "UTAR guide - google maps"